**Ռաֆ սուրճ** (հպվ.՝ «*Ռաֆ*»), Ռուսաստանում և նախկին ԽՍՀՄ-ի այլ պետություններում տարածված սրճային ըմպելիք՝ ի հայտ եկած 2000-ական թվականների վերջում։ Պատրաստվում է մեկ բաժին էսպրեսոյին ոչ մեծ քանակությամբ փրփուր (0,5 սմ) պարունակող, գոլորշու վրա տաքացրած սերուցք ավելացնելու միջոցով։ Լատտեից ունեցած հիմնական տարբերությունը կաթի փոխարեն սերուցք կիրառելն է և վանիլային շաքարավազի օգտագործումը։ Հազվադեպ մատուցվում է օշարակով։

Պատրաստում
----------

Պատրաստման եղանակը հետևյալն է. ափսեի մեջ նախ լցվում է սուրճի համար նախատեսված տարատեսակ օշարակ, այնուհետև 35 մլ էսպրեսո։ Այնուհետև ավելացվում է 15 %-ից ոչ ավելի յուղայնությամբ տաքացրած սերուցքը՝ ավելացնելով վանիլային շաքարավազ, բոլոր բաղադրիչները կաթնամանի մեջ տաքացվում են մինչև 65°: Երբեմն պատրաստի ռաֆի վրա ցանում են աղացած դարչին։ Գոյություն ունեն ըմպելիքի պատրաստման տարատեսակ եղանակներ՝ տարատեսակ բաղադրիչների՝ ալկոհոլի, մեղրի փոխարեն շաքարավազի, լավանդայի և այլ բաղադրիչների ավելացմամբ։

Պատմություն
-----------

Լեգենդի համաձայն՝ ռաֆ սուրճն առաջացել է 1996-1997 թվականներին
 մոսկովյան սրճարաններից մեկում արված փորձարկումների արդյունքում։ Սրճարանի՝ Ռաֆայել անվամբ հաճախորդը հրաժարվեց սովորական սրճային ըմպելիքներից, և բարմենի փորձարկման արդյունքում հայտնվեց ավելի փափուկ և քաղցր համով ըմպելիք, քան սովորական սրճային ըմպելիքներն էին՝ կաթով պատրաստված։ Ավելի ուշ այն հաճախորդները, ովքեր հավանեցին նոր ըմպելիքը, սկսեցին բարմենից խնդրել իրենց մատուցել «սուրճ ինչպես Ռաֆին», և աստիճանաբար անվանումը կրճատվեց մինչև «Ռաֆ սուրճ» կամ ուղղակի «Ռաֆ»։ Աստիճանաբար, բարմենների՝ այլ սրճարաններ տեղափոխվելով՝ այս ըմպելիքն սկսեց մատուցվել նաև այնտեղ՝ մեծ տարածում գտնելով Ռուսաստանի բոլոր սրճարաններում։ Խիստ տարածված սրճային ըմպելիք է համարվում Մոսկվայում և Ռուսաստանում։ 2018 թվականին ռաֆ սուրճը տարածվում է նաև Ռուսաստանի սահմաններից դուրս. սրճարաններն այն պատրաստում են Ուկրաինայում և Ղազախստանում, Բելառուսում։ ԱՊՀ սահմաններից դուրս ռաֆ սուրճը գործնականում հայտնի չէ (քանի որ rough coffee [rʌf ˈkɔːfi] արտասահմանյան սրճարաններում անվանում են կոշտ աղացած սովորական սուրճ, որը որոշ սրճարանների կողմից գնահատվում է իր յուրահատուկ դառը համի համար), չնայած ըստ որոշ տվյալների՝ այս խմիչքը պատրաստում են որոշ չեխական սրճարաններում և նույնիսկ Ինդոնեզիայում։

Ռուսական որոշ սրճարանների փորձագետներ ռաֆ սուրճը քննադատում են այն պատճառով, որ սերուցքի և վանիլային շաքարավազի համն իր մեջ խեղդում է էսպրեսոյի անուշահոտությունը, սակայն նաև խոստովանում են, որ այս սրճային ըմպելիքը հանդիսանում է սրճարանային նորարարություններից մեկը, որը ծագումով Ռուսաստանից է։ Բացի այդ, բավականին քաղցր ըմպելիքի հայտնի լինելու փաստը մատնանշվում է նրանց կողմից որպես ռուսաստանյան սրճարանային մշակույթի բնորոշիչ գիծ։

Տես նաև
-------

* Սուրճ
* Էսպրեսո

Ծանոթագրություններ
------------------

1. 1 2 3  Кофе. 100 правил, историй, рецептов / Сост. Юрышева Я... — М.: Эксмо, 2018. — С. 113—114. — 128 с.
2. ↑  Кофе: рецепты, коктейли, советы, мастер-классы / Сост. Денисов Д. И. Цыро С. В.. — М.: Ресторанные ведомости, 2014. — С. 98. — 176 с.
3. ↑  "Раф кофе / Raf coffee" (in ռուսերեն). azbukakofe.ru. Retrieved 2018 թ․ սեպտեմբերի 21.
4. 1 2 3 4 5  "Правда ли, что кофе раф придумали в Москве?". *The Village*. Retrieved 2018 թ․ սեպտեմբերի 21.
5. ↑  "'Rusiano' revolution: How Moscow does coffee". *CNN Travel* (in անգլերեն). 2018 թ․ փետրվարի 26. Retrieved 2018 թ․ սեպտեմբերի 23.
6. ↑  Алиса Титко (2018 թ․ փետրվարի 26). "Чашка кофе в Москве: где найти самый дешевый напиток". *KP.RU — сайт «Комсомольской правды»* (in ռուսերեն). Retrieved 2018 թ․ սեպտեմբերի 21.
7. ↑  "The Lavender Raf Is Spring's Answer to the Pumpkin Spice Latte;It's about time New York discovers Kiev's specialty". *Tasting Table* (in անգլերեն). 2018 թ․ մայիսի 16. Retrieved 2018 թ․ սեպտեմբերի 23.
8. ↑  "Что есть и пить на GASTROFEST. КОФЕ". *The Village Беларусь*. Retrieved 2018 թ․ սեպտեմբերի 21.
9. ↑  *Sebastien Racineux*. Coffee Isn’t Rocket Science: A Quick and Easy Guide to Buying, Brewing, Serving, Roasting, and Tasting Coffee. — Hachette, 2018. — P. 103.
10. ↑  Darya Afanasyeva (2016 թ․ մարտի 10). "Meet The Raf, Russia's Favorite Coffee Drink". *Sprudge* (in անգլերեն). Retrieved 2018 թ․ սեպտեմբերի 23.
11. ↑  Smoothie Shop juice & breakfast bar:Have you ever heard of the RAF coffee drink, created long time ago in Moscow?
12. ↑  "Круглый стол: 10 экспертов о кофе в Москве и мире". *The Village*. Retrieved 2018 թ․ սեպտեմբերի 21.

Գրականություն
-------------

* Кофе: рецепты, коктейли, советы, мастер-классы / Сост. Денисов Д. И. Цыро С. В.. — М.: Ресторанные ведомости, 2014. — С. 98. — 176 с.
* Кофе. 100 правил, историй, рецептов / Сост. Юрышева Я... — М.: Эксмо, 2018. — С. 113—114. — 128 с.

Արտաքին հղումներ
----------------

* Ռաֆ սուրճ. ի՞նչ է դա
* Ո՞վ է հորինել ռաֆ սուրճը(չաշխատող հղում)
* Դասական ռաֆ սուրճ